Ons het baie lekker gebly. Goeie diens gekry. Ontbyt in hul restaurant was smaaklik. Lugversorging in eenheid was effektief. Hulle het die sagste sosaties vir ons gemaak. Sal weer daar bly!
Ons het al voorheen by Damas gebly, die geriewe is so gemaklik daar. Jammerte ons was nie in kennis gestel voor die tyd dat daar 'n privaat funksie was en ons nie die restauantfasiliteite sou hê nie. Ons moes op die laaste oomblik aandete in die dorp gaan soek.
Ons is jammer dat die restaurant vol bespreek was tydens u verblyf. Hierdie tyd van die jaar gaan dit maar bietjie woes met al die restaurant besprekings.
Ons sien uit daarna om u weer te ontvang, en volgende keer maak ons vroegtydig vir u 'n bespreking vir aand ete ook.
Alles wat nodig is en 'n vriendelike ontvangs. Die wonderlike boom waarom die restaurant gebou is, maak die gebou iets besonders.
Dit was vir my 'n baie aangename ondervinding om oor te bly by Damas. Die diens was baie vriendelik en die verblyf was luuks en gemaklik met ekstra komberse en 'n lekker eetdingetjie by die koffie/tee-tafel. Ek het die groot bad baie geniet, en het bederf gevoel met die pragtige wit en sagte handdoeke. Die kamer is ruim en goed ingerig. Die ontbyt was 'n heerlike begin vir die nuwe dag. Ek sal beslis weer daar oorbly indien ek in daardie omgewing is.
Die personeel by Damas is uitstekend. Die verblyf en die restaurant se kos van 'n baie goeie gehalte. Ons sal enige tyd weer by Damas gaan rus. Die rustigheid is onbeskryflik, wanneer jy moeg is en net wil rus. Daar is baie besienswaardighede rondom Worcester. Dankie Damas, julle is uitstekend.
Die gevoel is dat ons waarde vir geld gekry het, die mense was uiters gasvry. Kamers is meer as voldoende vir 'n 3-ster. Die omgewing is skitterend en Damas is baie sentraal geleë. Kortom dit het voldoen aan al ons verwagtinge. Aan te beveel vir ieder en elk. Baie dankie!